<classify> MKUU wa Mkoa wa Dodoma, Dk Binilith Mahenge ameshindwa kufi ka kijiji cha Iwondo kutokana na ubovu wa barabara uliosababishwa na mvua zinazoendelea kunyesha huku msafara wake ukikwama mara kwa mara.Msafara wa Dk Mahenge ulikwama zaidi ya mara tano na mara kadhaa kusimama ili kunasua magari yaliyokwama na safari kuendelea.Hata hivyo, ulipofika kijiji cha Igoji kilomita 115 kutoka Mpwapwa Mjini huku ikiwa zimebaki kilomita nane kufika kijiji cha Iwondo hali ya barabara ilikuwa mbaya zaidi na ziara hiyo kukwama kuendelea.Wakizungumzia ubovu wa barabara, Kahaga Yusuph alisema hali hiyo ya barabara ni mbaya na inayowapa wakati mgumu hasa wanapokuwa na wagonjwa na wanataka kuwafikisha hospitalini.Hapa ukiwa na mjamzito unataka kumuwahisha hospitali ni shida sana, barabara ni mbaya, ni mashimo matupu hata kupanda pikipiki ni shida kubwa, alisema.Alisema kutokana na ubovu wa barabara magari yanayokwenda Mpwapwa yamekuwa yakipita saa sita badala ya asubuhi.Mkazi mwingine, Sospeter Malogo amesema kutokana na ubovu wa barabara safari zimekuwa zikichukua muda mrefu na kutolea mfano kufika eneo la umbali wa kilomita tano unatumia wastani wa saa mbili hadi tatu.Serikali ifanyie marekebisho hali za barabara ni mbaya kutoka Mima kwenda Chitemo, Igoji na Iwondo. Mkazi wa kijiji cha Berege, aliyejitambulisha kwa jina la Kedmond Luseko alisema ubovu wa barabara kutoka Mpwapwa kwenda Berege, Mima, Igoji, Isalaza umekuwa ukiwapa shida wanafunzi wa shule za msingi na sekondari kufika shuleni .Alisema kutokana na mvua hizo miundombinu mingi ya shule kama vyoo na madarasa kwa baadhi ya maeneo vimebomoka.Hii barababara ni mbovu haijafanyiwa ukarabati kwa miaka mitano au sita sasa, tunamuomba Rais John Magufuli atusaidie katika hili. alisema.Akizungumzia changamoto hiyo ya ubovu wa barabara, Dk Mahenge alisema amejionea hali halisi . Kutokana na hali mbaya ya barabara wananchi katika kipindi hiki hawana muungano wa shughuli za kijamii na kiuchumi kwa sababu ya ubovu wa barabara, alieleza.Alisema baadhi ya maeneo wananchi wameanza kuvuna mahindi na viazi wanahitaji kufikisha sokoni kwa wakati ili mazao hayo yasiharibike. Mkuu wa Wilaya ya Mpwapwa, Jabir Shekimweri alisema, baadhi ya barabara zitafanyiwa ikarabati hivi karibuni ili kuwaondolea adha wananchi.  <topic>: kitaifa 